rejauldu/bengali-wikipedia huggingface dataset:
সুজানা মোদি কানাডীয় সাহিত্যের অতি আবশ্যক একটি নাম। কানাডার অতীত পড়তে গেলে অবশ্যম্ভাবী একটি পাঠ হলো সুজানা মোদি। ১৮৬৭ সালে কানাডার কনফেডারেশন যুগ শুরুর আগে সুজানা এদেশীয় সাহিত্যের একজন প্রতিনিধিত্বশীল লেখক। কানাডায় আসার আগেই সুজানা কবিতা এবং শিশুসাহিত্য রচনায় যথেষ্ট পরিচিতি লাভ করেছিলেন। তার আত্মজীবনীমূলক গ্রন্থ Roughing It in the Bush (১৮৫২) এবং Life in the Clearings (১৮৫৩) কানাডীয় সাহিত্যে ক্লাসিক মর্যাদা লাভ করেছে। এছাড়া তার ঝুলিতে রয়েছে আটটি শিশুতোষ গ্রন্থ। কাব্যগ্রন্থের সংখ্যা দুই। পরিণত বয়সে যে-পাঁচটি উপন্যাস তিনি রচনা করেন সেগুলো হলো : Mark Hurdlestone (১৮৫৩), Flora Lyndsay (১৮৫৪), Matrimonial Speculations (১৮৫৪), Geoffrey Moncton (১৮৫৫) এবং The World Before Them (১৮৬৮)। ১৯৮৫ সালে তার চিঠিপত্র নিয়ে একটি ঢাউস বই প্রকাশিত হয়। শিরোনাম Letters of a Lifetime।  জীবন  ইংল্যান্ডে জন্ম সুজানার। স্বামীর সঙ্গে আপার কানাডায় আসেন ১৮৩২ সালে। কোবোর্গের কাছাকাছি জায়গায় তারা একটি ফার্ম প্রতিষ্ঠা করেন। এরপর রাইস লেক এরিয়ায় চলে যান তারা এবং সবশেষে ১৮৪০ সালে বেলভিলের শহরতলিতে আবাস গড়েন। বেলভিল থেকে সুজানা টরন্টোয় প্রথমবার আসেন ১৮৫২ সালে। ১৮৬৯ সালে স্বামী জনের মৃত্যুর পর সুজানা যদিও মাসে মাসেই টরন্টোয় আসতেন। উল্লেখ করা যেতে পারে, সুজানা মোদি শেষ নিশ্বাস ত্যাগ করেন টরন্টো শহরেই। যদিও তার দেহ তার ইচ্ছা অনুযায়ী সমাহিত করা হয় দীর্ঘদিনের চেনা বেলভিলের প্রাকৃতিক ছায়ায়, যেখানে শায়িত ছিলেন সুজানার স্বামী ও দুই সন্তান।  রচনা আত্মজীবনীমূলক গ্রন্থ   Roughing It in the Bush (১৮৫২)  Life in the Clearings (১৮৫৩)  উপন্যাস  Mark Hurdlestone (১৮৫৩)  Flora Lyndsay (১৮৫৪)  Matrimonial Speculations (১৮৫৪)  Geoffrey Moncton (১৮৫৫)  The World Before Them (১৮৬৮)  চিঠিপত্র ১৯৮৫ সালে তার চিঠিপত্র নিয়ে একটি ঢাউস বই প্রকাশিত হয়। শিরোনাম Letters of a Lifetime   তথ্যসূত্র   বিষয়শ্রেণী:কানাডীয় সাহিত্যিক বিষয়শ্রেণী:১৯শ শতাব্দীর ইংরেজ ঔপন্যাসিক বিষয়শ্রেণী:১৮০৩-এ জন্ম বিষয়শ্রেণী:১৮৮৫-এ মৃত্যু বিষয়শ্রেণী:কানাডীয় নারী ঔপন্যাসিক বিষয়শ্রেণী:কানাডীয় নারী কবি বিষয়শ্রেণী:ইংরেজ লেখিকা বিষয়শ্রেণী:ইংরেজ ছোটগল্পকার
সাবর্ণি মনু () বা সূর্য-সাবর্ণি মনু হলেন অষ্টম মনু, যিনি হিন্দু পুরাণে মন্বন্তর নামে পরিচিত একটি যুগের প্রথম পুরুষ।  সাহিত্য বিষ্ণু পুরাণে চৌদ্দজন মনুর উল্লেখ করা হয়েছে। বর্তমান যুগের মনুকে বলা হয় বৈবস্বত মনু, যিনি এই উপাধি ধারণকারী সপ্তম পুরুষ। তিনি তার সৎ ভাই সার্বভৌম দ্বারা উত্তরাধিকারী হবেন, যাকে বলা হবে সাবর্ণি মনু। অষ্টম মনুকে সূর্যের দেবতা সূর্য এবং তার স্ত্রী ছায়ার পুত্র বলে বর্ণনা করা হয়েছে। ব্রহ্মবৈবর্ত পুরাণের রচয়িতা হিসেবে এই মনুকে আরোপিত করা হয়, যিনি এর বিষয়বস্তু নারদকে বর্ণনা করেন।  ভাগবত পুরাণ অনুসারে, সাবর্ণির পুত্ররা নির্মোক, বিরোজাক্ষ এবং অন্যদের নামহীন বলে উল্লেখ করা হয়েছে। তাঁর রাজত্বকালে, সূর্য ও বিষ্ণু দেবতাদের পূজা করা হয়। বিরোচনের পুত্র বলি স্বর্গের রাজা হিসাবে শাসন করবেন বর্ণনা করা হয়েছে। গালব,বাদরায়ণ,  দীপ্তিমান, অশ্বত্থামা, কৃপ, ঋষ্যশৃঙ্গ এবং পরশুরামকে সাবর্ণিক মন্বন্তরের সপ্তর্ষি হিসেবে নাম দেওয়া হয়েছে।  তথ্যসূত্র  বিষয়শ্রেণী:হিন্দু দেবতা বিষয়শ্রেণী:হিন্দু পৌরাণিক চরিত্র বিষয়শ্রেণী:ভাগবত পুরাণের চরিত্র
ইরানের হিজাব বিরোধী বিক্ষোভ, ২০২২ হলো চলমান বিক্ষোভ ও নাগরিক অবাধ্যতার একটি অংশ যা মাহশা আমিনী (ফার্সি: مهسا امینی) বা যিনা আমিনী (, , Zhina Amini), এর মৃত্যুর পর ১৬ সেপ্টেম্বর ২০২২-এ শুরু হয়েছিল, যিনি পুলিশ হেফাজতে মারা যান। ইরানের ইসলামি "নৈতিকতা পুলিশ" নামে পরিচিত গাইডেন্স প্যাট্রোল তাঁকে মারধর করে এবং একটি "অপূর্ণাঙ্গ পর্দা (হিজাব)" সম্পর্কিত একটি পোশাক আইন লঙ্ঘনের অভিযোগে অভিযুক্ত করে। কুর্দিস্তান প্রদেশের সাক্কেজ, সানন্দাজ, দিভান্দার্‌রেহ, বানেহ ও বিজার শহরে বিক্ষোভ শুরু হয় এবং পরে ইরানের অন্যান্য অংশে ছড়িয়ে পড়ে। এই বিক্ষোভ আন্দোলনগুলো একদিন পর দ্রুত ছড়িয়ে পড়তে থাকে এবং তেহরান, হামাদান, কেরমানশাহ, মাশহাদ, সবজেভার, আমোল, বাবোল, এসফাহন, কেরমান, শিরাজ, তাবরিজ, রাশৎ, সারি, কারাজ, চালুস, নওশহর, টোনেকাবন, আরাক, ইলাম, কিশ দ্বীপ প্রভৃতি শহর অন্যান্য অনেক শহরে দ্রুত ছড়িয়ে পড়ে।Mahsa Amini: EU concern over woman who died after being stopped by morality police , euronews, 2022  , কমপক্ষে পঞ্চাশ জন বিক্ষোভকারী নিহত হয়েছে, ১,৫০০ জনেরও বেশি প্রাণহানি সংঘটিত ২০১৯-২০২০ বিক্ষোভের পর থেকে এটি ইরানের সবচেয়ে মারাত্মক বিক্ষোভ।  বিক্ষোভের প্রতিক্রিয়ায় ইরান সরকার শুধু বিক্ষোভ দমনই করেনি বরং বিক্ষোভকারীদের সংঘবদ্ধ করার ক্ষমতা হ্রাস করতে ইনস্টাগ্রাম ও হোয়াটসঅ্যাপের মতো অ্যাপগুলিতে অ্যাক্সেস এবং সীমিত ইন্টারনেট অ্যাক্সেসিবিলিটি অবরুদ্ধ করে দিয়েছে। এটি ২০১৯ সালের পর ইরানে সবচেয়ে গুরুতর ইন্টারনেট নিষেধাজ্ঞা, যখন ইন্টারনেট অ্যাক্সেস সম্পূর্ণরূপে বন্ধ করে দেওয়া হয়েছিল।  প্রেক্ষাপট  ইরানে বাধ্যতামূলক হিজাবের বিরুদ্ধে বিক্ষোভ ২০১৭ সালে শুরু হয়েছিল। মাহশা আমিনী ছিলেন ২২ বছর বয়সী কুর্দি-ইরানি তরুণী, যাঁকে "অপূর্ণাঙ্গ হিজাব" পরিধানের জন্যে ১৪ ই সেপ্টেম্বর ২০২২ তারিখে গাইডেন্স প্যাট্রোল গ্রেপ্তার করেছিল। অভিযোগ করা হয়, প্যাট্রোল কর্তৃক মারধর করায় মাথার খুলিতে আঘাতের কারণে তিনি ব্রেন ডেড হয়ে পড়েছিলেন। দুই দিন পরে ১৬ সেপ্টেম্বর তিনি মারা যান। তাঁর জানাজার পর ইরানের বিভিন্ন জায়গায় বিক্ষোভ অনুষ্ঠিত হয়েছিল। পরে ১৮ সেপ্টেম্বর কুর্দিস্তান প্রদেশ থেকে তেহরানে দেশব্যাপী একটি ধর্মঘট ডাকা হয়। ইরানি কুর্দিস্তান দল এবং কুর্দিস্তানের নাগরিক ও রাজনৈতিক কর্মীরা সোমবার একটি সাধারণ ধর্মঘট দিবস ঘোষণা করেছে।Protests Spread From Hijab Victim's Hometown To Other cities, Iran International, 2022Hengaw report No. 2 regarding Saqqez and Sanandaj protests, Hengaw News Agency, 2022Internet disrupted in Iran amid protests over death of Mahsa, Iran Wire, 2022  আরও দেখুন হোমা দারাবি  তথ্যসূত্র  বিষয়শ্রেণী:২০২২-এ প্রতিবাদ বিষয়শ্রেণী:নাগরিক অধিকারের প্রতিবাদ বিষয়শ্রেণী:ইরানে বিক্ষোভ বিষয়শ্রেণী:পুলিশের বর্বরতার বিরুদ্ধে প্রতিবাদ বিষয়শ্রেণী:মাহশা আমিনী প্রতিবাদ বিষয়শ্রেণী:আলী খামেনেয়ী
right|50px  অফিসিয়াল সাইট  The Official JK Rowling Site The Official Harry Potter Site Pottermore  সংবাদ সাইট MuggleNet: This site has news, information, games, editorials, and media, with a featured  Podcast.  HPANA (Harry Potter Automatic News Aggregator) This site has news collected from most Harry Potter sites on the Internet and updates often . The Leaky Cauldron: This site is a news site which features a huge picture gallery, a new video gallery, and also its own podcast.   তথ্য সাইট The Harry Potter Wiki at Wikia. The Harry Potter Lexicon: This site is a thorough & complete online Harry Potter dictionary and reference guide.  Accio Quote!: This site is an archive of JK Rowling's interviews.  পণ্যদ্রব্য সাইট Harry Potter Merchandise: This site offers Harry Potter collectibles including books, DVDs, LEGOs, video games, trading cards, movies and clothing. WB Shop: Official Warner Brothers Harry Potter merchandise  ফ্যানফিকসন সাইট  Fiction Alley: This site has 80,000+ stories and chapters of fan fiction to read, discuss and listen to in podcast form; also fanart and vids.  Harry Potter FanFiction Archive: 473,885 stories and counting every few hours! Plus, Harry Potter is the biggest category on Fanfiction.net.  HarryPotterFanFiction.com: This site has over 80,000 stories of various pairings and genres written by fans.  MuggleNet Fanfiction The fanfiction section of MuggleNet.  The Sugar Quill: This is a fanfiction site that should make headlines.  Dobbysdead.com Dobbys Online Memorial  ভূমিকা সাইট Witchcraft & Wizardry Dark Times Await RPG Hogwarts Online Virtual Hogwarts DCF: The Ultimate Online Hogwarts Sensation Harry Potter: Alere Flammas MUSH Harrypotter-rolep Wiki Dumbledore's Army Role-Play Wiki Hogwarts RPG Wiki  হ্যারি পটার কাস্ট 'অফিসিয়াল ওয়েবসাইট Emma Watson's Official website Bonnie Wright's Official website
মিহাই আলেক্সান্দ্রু দোব্রে (; জন্ম: ৩০ আগস্ট ১৯৯৮; আলেক্স দোব্রে নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লিগের শীর্ষ স্তর লিগা ১-এর ক্লাব দিজোঁ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, দোব্রে রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  মিহাই আলেক্সান্দ্রু দোব্রে ১৯৯৮ সালের ৩০শে আগস্ট তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দোব্রে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ                 বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:এএফসি বোর্নমাথের খেলোয়াড় বিষয়শ্রেণী:উইগান অ্যাথলেটিক ফুটবল ক্লাবের খেলোয়াড় বিষয়শ্রেণী:ইয়োভল টাউন ফুটবল ক্লাবের খেলোয়াড় বিষয়শ্রেণী:বুরি ফুটবল ক্লাবের খেলোয়াড় বিষয়শ্রেণী:দিজোঁ ফুটবল কোত দরের খেলোয়াড় বিষয়শ্রেণী:রোমানীয় ফুটবলার বিষয়শ্রেণী:রচডেল এএফসির খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ব্যবহার  This template is designed for simple citation of patents.  Parameters are passed numerically:  The prefix of the organization publishing the patent, examples are US: U.S. Patent Office EP: European Patent Organisation (under the European Patent Convention) WO: World Intellectual Property Organisation (under the United Nations) DE: Deutsches Patent- und Markenamt  The patent or patent application number (no punctuation is allowed at this time)  string "application" (optional third parameter)  Patent publication data such as author name and title (this does not affect the generated URL)  The output is the patent number, and a link pointing to a permalink for the patent chosen. This output should be enclosed within reference tags (<ref> and </ref>) in the same way as Template:cite.  Note that patent application numbers are generally different from patent numbers. If you need this, please use the Template:Cite patent template with the optional application parameter.  Examples:  {{patent|US|6556992}} results in     {{patent|US|6556992|"Method and system for rating patents and other intangible assets."}} results in     {{patent|DE|19734511|application|B. Kämmerer, C, Maggioni, H. Röttger/SIEMENS AG: "Kommunikationseinrichtung" filing date 08.08.1997}} results in     {{patent|DE|19734511|application}} results in     আরও দেখুন     , creates links to US and other patents on the espacenet database  , for an inline citations to a patent bibliography  , to include a link to the European Patent Register entry of a European patent or patent application  , a generic template for general use referring to world's patent offices  , similar to , but using espacenet with more details than   , to include a link to a US patent  , to cite a US patent application as a reference in "references" section  , to cite a US patent as a reference in "references" section
নাসির হোসেন বলতে যাদেরকে বোঝানো হতে পারে:  নাসির হোসেন, (জন্ম: ৩০ নভেম্বর, ১৯৯১), রংপুরে জন্মগ্রহণকারী বাংলাদেশী ক্রিকেটার।  নাসির হোসেন (সিলেট ক্রিকেটার), একজন বাংলাদেশী ক্রিকেটার। যিনি সিলেটে জন্মগ্রহণকারী ও সিলেট বিভাগের হয়ে খেলেন।   আরও দেখুন   নাসের হুসেন, ভারতের মাদ্রাজে জন্মগ্রহণকারী ব্রিটিশ-ভারতীয় বংশোদ্ভূত বিখ্যাত ও সাবেক ইংরেজ আন্তর্জাতিক ক্রিকেট তারকা।   নাসির হুসাইন, (১৬ নভেম্বর ১৯২৬ – ১৩ মার্চ ২০০২) ছিলেন একজন ভারতীয় চলচ্চিত্র প্রযোজক, পরিচালক ও চিত্রনাট্যকার।
ইন্সাইড ইসলাম হল হিস্টোরি চ্যানেলের একটি প্রামাণ্য তথ্যচ্চিত্র, যেখানে ইসলাম ধর্মের ইতিহাস সম্পর্কে বলা হয়েছে। এতে ইসলাম ধর্মকে খ্রিষ্টধর্ম ও ইহুদীধর্মের সাথে সাদৃশ্যপূর্ণ একটি শান্তিপূর্ণ ধর্ম হিসেবে দেখানো হয়েছে এবং ইসলামভীতির কারণ হিসেবে চরমপন্থীদের কথা বলা হয়েছে, যারা ইসলামের দোহাই দিয়ে নিজেদের কর্মকাণ্ডকে বৈধ বলে বিশ্বাস করে। এরাই ইসলামপন্থী রাজনীতিকে চরমপন্থী হিসেবে সবার কাছে তুলে ধরে।  প্রামাণ্য চিত্রটিতে ইসলামের প্রধান নবী মোহাম্মদ এর সেই সময়ের কথা তুলে ধরা হয়েছে যখন এই একেশ্বরবাদী ধর্মবিশ্বাসকে প্রচার করতে গিয়ে তাকে নিজ সম্প্রদায়ের কাছ থেকে বহুমুখী বাধার সম্মুখীন হতে হয়েছিল। এছাড়া বিশ্বের মুসলিম সাম্রাজ্যসমূহ এবং আরব-ইসরাঈল দন্দ্বের কথাও এখানে উঠে এসেছে। ২০০২ সালে চলচ্চিত্রটি হিস্টরি চ্যানেলে প্রচার করা হয়। পরবর্তীতে যুক্তরাষ্ট্রের ওয়েলথ টিভিতেও প্রামাণ্যচিত্রটি প্রচারিত হয়।   তথ্যসূত্র    বহিঃসংযোগ   ইনসাইড ইসলাম - দ্য হিস্টোরি চ্যানেল - ইউটিউব  বিষয়শ্রেণী:ইসলাম সম্পর্কে প্রামাণ্য চলচ্চিত্র বিষয়শ্রেণী:হিস্টোরি (টিভি চ্যানেল) মূল প্রোগ্রাম বিষয়শ্রেণী:২০০২-এর চলচ্চিত্র
কণ্ণুর নৌবাহিনীর যুদ্ধ (১৫০১-১৫০২) বা কণ্ণুরের প্রথম যুদ্ধ একটি নৌযুদ্ধ যা জোয়া দা নোভার অধীনে পরিচালিত তৃতীয় পর্তুগিজ নৌবহরের বিরুদ্ধে কালিকট নৌবহরের মধ্যে সংঘটিত হয়।  যুদ্ধটি ৩১ ডিসেম্বর ১৫০১ এবং ২ জানুয়ারি ১৫০২ এর মধ্যে দুই দিন ধরে সংঘঠিত হয়েছিল এবং এটি ছিল ভারত মহাসাগরে পর্তুগিজ নৌবাহিনীর প্রথম বড় আক্রমণ। পর্তুগিজরা যদিও সংখ্যায় খুবই কম ছিল, কিন্তু দা নোভার সাহসী কৌশল, উন্নত প্রশিক্ষণ এবং প্রশিক্ষিত সৈন্য এবং উন্নত অস্ত্রশস্ত্র পর্তুগিজদের জন্য কালিকটের ব্লকিং বাহিনীকে পরাস্ত করতে, কণ্ণুর থেকে বেরিয়ে আসতে এবং যুদ্ধ থেকে বিজয়ী হওয়ার জন্য নির্ধারক প্রমাণিত হয়েছিল।  যুদ্ধটি ঐতিহাসিকভাবেও উল্লেখযোগ্য একটি যুদ্ধ কারণ এটি যুদ্ধের একটি নৌযুদ্ধের ইচ্ছাকৃত ব্যবহার প্রাচীনতম রেকর্ড এবং একা কামান দিয়ে যুদ্ধের সমাধান করার জন্যও পরিচিক। নৌবাহিনীর বিকাশের সাথে সাথে এই কৌশলগুলি ক্রমবর্ধমানভাবে প্রচলিত হয়ে উঠে এবং জাহাজগুলিকে সশস্ত্র লোকদের বাহক হিসাবে কম এবং ভাসমান আর্টিলারি হিসাবে আরও বেশি করে ভাবা শুরু হয়। সেই বিবেচনায়, এটিকে প্রথম 'আধুনিক' নৌ যুদ্ধ বলা হয় (অন্তত এক পক্ষের জন্য)। এরপরে, জোয়াও দা নোভা পর্তুগালে ফিরে আসেন।  তথ্যসূত্র   বিষয়শ্রেণী:পর্তুগাল জড়িত যুদ্ধ
thumb|শ্যামকালী মন্দির বারগড় () ভারতের ওড়িশা রাজ্যের বারগড় জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭১ মিটার (৫৬১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বারগড় শহরের জনসংখ্যা হল ৬৩,৬৫১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে বারগড় এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
পিরেনিসের দুর্গ () বেলজিয় পরাবাস্তববাদী চিত্রশিল্পী র‍্যনে মাগ্রিত অঙ্কিত চিত্রকর্ম। ১৯৫৯ সালে সম্পন্ন ক্যানভাসে তৈলচিত্রটি বর্তমানে জেরুসালেমের ইসরায়েল জাদুঘরে সংগৃহীত রয়েছে। চিত্রকর্মটিতে সমুদ্রের উপরে ভাসমান একটি বিশাল শিলা এবং তার শীর্ষে একটি দুর্গ স্থাপন করা হয়েছে। মাগ্রিতের বন্ধু আইনজীবী ও লেখক হ্যারি টর্কজাইনার চিত্রকর্মটি পরিচালনা করেন এবং এর থিম বেছে নেন। যদিও চিত্রকর্মটি আঁকার বিষয়ে মাগ্রিতের পূর্ণ স্বাধীনতা ছিল, চিঠিপত্র থেকে জানা যায় যে টর্কজাইনার একটি বিষয় পছন্দের বিষয়ে তার মতামত প্রকাশ করেছিল মাত্র। শিল্পীর সংগ্রহশালার সাথে ঘনিষ্ঠভাবে পরিচিত, টর্কজাইনার একটি পরিষ্কার দিনে আকাশ এবং রুক্ষ অন্ধকার সমুদ্রের পরামর্শ যোগ করেছেন, তার মতে অন্ধকার সমুদ্র বা মহাসাগরের উপরে আশার শিলা জেগে উঠতে পারে। চিত্রকর্মটি ১৯৯১ সাল থেকে ইসরায়েল জাদুঘরে টর্কজাইনারের সাথে ম্যাগ্রিটের চিঠিপত্রের সাথে প্রদর্শিত হয়।  চিত্রকর্মটি পাথরের চিত্রিত মাগ্রিতের বেশকয়েকটি কাজের মধ্যে একটি, যে থিমটি তার ১৯৫০-এর দশকের কাজে ঘুরেফিরে এসেছিল। কাজটি ফরাসি অভিব্যক্তি "châteaux en Espagne" বা স্পেনের দুর্গ দ্বারা প্রভাবিত হয়েছিল, যা অসম্ভব স্বপ্নকে বোঝায়; পিরেনিস পর্বতমালা যেটি ফ্রান্স এবং স্পেনের সীমান্তে অবস্থিত। এটি মাগ্রিতের সবচেয়ে পুনরুৎপাদিত চিত্রকর্মগুলির মধ্যে একটি, এবং জন বালদেসারি, এডওয়ার্ড রুশা, এবং মার্টিন কিপেনবার্গারের মতো শিল্পীরা এটিকে অনুপ্রেরণা হিসাবে উল্লেখ করেছেন।  তথ্যসূত্র  বহিঃসংযোগ  ইসরায়েল জাদুঘরে পিরেনিসের দুর্গ  বিষয়শ্রেণী:১৯৫৯-এর চিত্রকর্ম বিষয়শ্রেণী:র‍্যনে মাগ্রিতের চিত্রকর্ম বিষয়শ্রেণী:পরাবাস্তববাদী চিত্রকর্ম বিষয়শ্রেণী:ক্যানভাসে তৈলচিত্র
থাম্ব|প্রতিটি দেশের নিজস্ব জাতীয় ফুল রয়েছে। এটি বাংলাদেশের জাতীয় ফুল জাতীয় ফুল () কোনো একটি নির্দিষ্ট দেশের উদ্ভিদের ফুলের প্রতীক যা ঐ দেশের স্বতন্ত্র ভৌগোলিক আয়তন ও পরিচিতি বহন করে। কোনো কোনো দেশে জাতীয় ফুলকে দেশব্যাপী পরিচিতি রয়েছে, আবার কোনো বিভাগ কিংবা উপ-বিভাগেরও প্রতীকি পরিচিতি বহন করে থাকে। বিভিন্ন মানদন্ডে জাতীয় ফুলের মর্যাদা প্রদান করা হয়ে থাকে। সরকারি সিদ্ধান্ত কিংবা অনানুষ্ঠানিকভাবে জনগণের মতামতের প্রেক্ষিতে জাতীয় ফুল হিসেবে কোনো একটি জনপ্রিয় ও অতি পরিচিত ফুলকে নির্ধারণ করা হয়। বিশেষ ধরনের ফুলকে জাতীয় ফুলের মর্যাদা প্রদানের ক্ষেত্রে অস্ট্রেলিয়া এবং কানাডা মুখ্য ভূমিকা পালন করেছে। তবে মার্কিন যুক্তরাষ্ট্রে রাষ্ট্রীয় ফুলের চেয়ে রাজ্য কর্তৃক নির্ধারিত ফুলই বেশি ব্যবহৃত হয়।   দেশভিত্তিক জাতীয় ফুল   বাংলাদেশ - শাপলা  ভারত - পদ্মThe Encyclopedia of religion, Volume 9‎, page-30  যুক্তরাষ্ট্র, ইরাক, বুলগেরিয়া, চেক প্রজাতন্ত্র, লুক্সেমবার্গ, মালদ্বীপ, ইংল্যান্ড - গোলাপ  ইথিওপিয়া, কাজাখস্তান - লিলি  সিরিয়া, তিউনিসিয়া - জুঁই  আফগানিস্তান, তুরস্ক - টিউলিপ   তথ্যসূত্র    বহিঃসংযোগ   Plantlife County flowers page  BBC coverage of the county flowers competition  Provincial Floral Emblems of Canada   National Flowers   List Of National Flowers by Country   বিষয়শ্রেণী:ফুল বিষয়শ্রেণী:জাতীয় প্রতীক বিষয়শ্রেণী:সংস্কৃতিতে ফুল
আতিলা আরপাদ সালাই (; জন্ম: ২০ জানুয়ারি ১৯৯৮; আতিলা সালাই নামে সুপরিচিত) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ফ্রাইবুর্গ এবং হাঙ্গেরি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১২ সালে, সালাই হাঙ্গেরি অনূর্ধ্ব-১৬ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০১৯ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ৪৩ ম্যাচে ১টি গোল করেছেন।   প্রারম্ভিক জীবন  আতিলা আরপাদ সালাই ১৯৯৮ সালের ২০শে জানুয়ারি তারিখে হাঙ্গেরির বুদাপেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সালাই হাঙ্গেরি অনূর্ধ্ব-১৬, হাঙ্গেরি অনূর্ধ্ব-১৭, হাঙ্গেরি অনূর্ধ্ব-১৯ এবং হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০১২ সালের ২০শে সেপ্টেম্বর তারিখে তিনি হাঙ্গেরি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ৫ বছরে ৩৭ ম্যাচে অংশগ্রহণ করে ৩টি গোল করেছেন।  ২০১৯ সালের ১৫ই নভেম্বর তারিখে, ২১ বছর, ৯ মাস ও ২৬ দিন বয়সে, বাম পায়ে ফুটবল খেলায় পারদর্শী সালাই উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৭২তম মিনিটে রক্ষণভাগের খেলোয়াড় বোতোন্দ বারাতের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি উরুগুয়ে ২–১ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে সালাই সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ও ২ দিন পর, হাঙ্গেরির জার্সি গায়ে প্রথম গোলটি করেছেন; ২০২২ সালের ১৭ই নভেম্বর তারিখে, লুক্সেমবুর্গের বিরুদ্ধে ম্যাচের ২৫তম মিনিটে উইলি ওরবানের অ্যাসিস্ট হতে হাঙ্গেরির হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল হাঙ্গেরি  ২০১৯  ১  ০ ২০২০  ৭  ০ ২০২১  ১৫  ০ ২০২২  ৮  ১ ২০২৩  ১০  ০ ২০২৪  ১  ০ সর্বমোট  ৪৩  ১   তথ্যসূত্র    বহিঃসংযোগ                        বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পোর্টস ক্লাব ফ্রাইবুর্গের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:হাঙ্গেরির আন্তর্জাতিক যুব ফুটবলার বিষয়শ্রেণী:হাঙ্গেরির অনূর্ধ্ব-১৭ আন্তর্জাতিক ফুটবলার বিষয়শ্রেণী:হাঙ্গেরির অনূর্ধ্ব-১৯ আন্তর্জাতিক ফুটবলার বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:স্ট্যান্ডার্ড লিয়েজের খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড়
অ্যালবার্ট এস. লিন্ডেম্যান (Albert Lindemann) একজন মার্কিন ইতিহাসবিদ, যিনি Esau's Tears: Modern Anti-Semitism and the Rise of the Jews শিরোনামের বইয়ের জন্য পরিচিত। তিনি The Jew Accused: Three Anti-Semitic Affairs (ড্রেফুস, বেইলিস, ফ্রাঙ্ক), ১৮৯৪–১৯১৫ গ্রন্থের লেখকও। তিনি ক্যালিফোর্নিয়া বিশ্ববিদ্যালয়, সান্তা বারবারা-এর ইতিহাস বিভাগের এমেরিটাস অধ্যাপক।  লিন্ডেম্যান সান্তা মনিকা, ক্যালিফোর্নিয়াতে জন্মগ্রহণ করেন এবং ১৯৬০ সালে পোমোনা কলেজ থেকে স্নাতক ডিগ্রি (বি.এ.) লাভ করেন। এরপর তিনি হার্ভার্ডে স্নাতকোত্তর পড়াশোনা করেন এবং ১৯৬২ সালে এম.এ. ও ১৯৬৮ সালে পিএইচ.ডি. ডিগ্রি অর্জন করেন। ১৯৬৫–১৯৬৬ সালে তিনি স্ট্যানফোর্ড বিশ্ববিদ্যালয়ে অধ্যাপনা করেন এবং ১৯৬৯ সালে তিনি সান্তা বারবারা ক্যাম্পাসে যোগ দেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিরোধিতা ও বিরূপতার ইতিহাসবিদ বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:২১শ শতাব্দীর মার্কিন পুরুষ লেখক বিষয়শ্রেণী:ইহুদি মার্কিন ইতিহাসবিদ বিষয়শ্রেণী:মার্কিন পুরুষ অ-কল্পকাহিনী লেখক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:পোমোনা কলেজের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বারেন্টস–কারা হিমচাদর একটি হিমচাদর ছিল যা উইচসেলিয়ান হিমবাহের সময় বিদ্যমান ছিল। এর নামকরণ করা হয়েছে সংলগ্ন সমুদ্রসমূহ—বারেন্টস সাগর এবং কারা সাগরের নামানুসারে। এই হিমচাদরটি পেচোরা সাগর, বারেন্টস সাগরের দক্ষিণ-পূর্ব অংশ, নোভায়া জেমলিয়া এবং কারা সাগরকে ঢেকে দিয়েছিল, সম্ভবত উত্তরে সোয়ালবার্ড এবং ফ্রাঞ্জ জোসেফ ল্যান্ড পর্যন্ত পৌঁছেছিল।   মহাদেশীয় অঞ্চলে, এটি উত্তর রাশিয়ান সমভূমি থেকে উত্তর সাইবেরিয়ান নিম্নভূমি পর্যন্ত বিস্তৃত ছিল। ৯০-৮০ হাজার বছর থেকে ৬০-৫০ হাজার বছর আগে, এই হিমচাদরের ফলে বরফ-ড্যামিংয়ের কারণে হ্রদ তৈরি হয়েছিল এবং উত্তর ইউরেশিয়ায় নদীর প্রবাহের উল্লেখযোগ্য পরিবর্তন ঘটেছিল; যেমন প্রধান নদী ইয়েনিসেই, ওব, পেচোরা এবং মেজেন এখন উত্তর দিকে প্রবাহিত হয়।Mangerud, J., V. Astakhov and J.-I. Svendsen The extent of the Barents-Kara ice sheet during the Last Glacial Maximum Quaternary Science Reviews, 2002, v.21 111–119.Polyak, L., V. Gataullin, O. Okuneva and V. Stelle New constraints on the limits of the Barents-Kara ice sheet during the Last Glacial Maximum based on borehole stratigraphy from the Pechora Sea Geology, 2000 v.28(7) 611–614.   তথ্যসূত্র   বিষয়শ্রেণী:জলবিজ্ঞান
আব্দুল গফুর ভূইয়া বাংলাদেশ জাতীয়তাবাদী দল এর রাজনীতিবিদ এবং কুমিল্লা-১১ এর সাবেক সংসদ সদস্য।   কর্মজীবন  ভূইয়া ২০০১ সালে কুমিল্লা-১১ থেকে বাংলাদেশ জাতীয়তাবাদী দল প্রার্থী হিসাবে সংসদে নির্বাচিত হয়েছিলেন। ২০০৬ সালের ১ নভেম্বর তার নেতাকর্মীরা তার রাজনৈতিক প্রতিদ্বন্দ্বীদের বিরুদ্ধে লড়াই করে এবং তার প্রতিদ্বন্দ্বী কামরুজ্জামানের বাড়ি পুড়িয়ে দেয়। লড়াইয়ে বাংলাদেশ ইসলামী ছাত্র শিবির এর স্থানীয় নেতা মোহাম্মদ শাহজাহান নিহত হয়েছিলেন। মাওলানা এসএম মহিউদ্দিন, নাঙ্গালকোট উপজেলার আমীর, শাহজাহানদের মৃত্যুর ঘটনায় ভুঁইয়া সহ ৫১ জনের বিরুদ্ধে একটি হত্যা মামলা দায়ের করেছিলেন। ২২ শে মে ২০০৭ সালে তাকে দুর্নীতির অভিযোগে আটক করা হয়েছিল। ২০০৭ সালের ৪ মার্চ আদালত তাকে কারাগারে প্রেরণ করেন। তিনি হত্যার অভিযোগে একাধিক অভিযুক্ত করা হয়েছিল। ১৬ ডিসেম্বর ২০১৮, বাংলাদেশ হাইকোর্ট এলাকা থেকে বাংলাদেশের গোয়েন্দা শাখা পুলিশ তাকে গ্রেপ্তার করে।  ২০০৮ সালের ২১ ডিসেম্বর, বাংলাদেশ নির্বাচন কমিশন দু'বার প্রার্থীতা দায়েরের পরে ভূইয়ার প্রার্থিতা বাতিল করে, এবার স্বতন্ত্র প্রার্থী এবং আবার বাংলাদেশ জাতীয়তাবাদী দলের প্রার্থী হিসাবে। নির্বাচন কমিশন বাংলাদেশ জাতীয়তাবাদী দল প্রতীক ধানের শীষ স্বতন্ত্র প্রার্থী মোবাশ্বের আলম ভূঁইয়াকে দিয়েছিল। এরপরে গফুর ভূঁইয়ার প্রতীক বরাদ্দ দিয়েছিল কিন্তু আদালতের রায় শেষে নির্বাচন কমিশনকে মোবাশ্বেরকে প্রতীক বরাদ্দের জন্য বলে এই সিদ্ধান্ত প্রত্যাহার করে।    তথ্যসূত্র   বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি
ফ্রেডরিক সামনার ব্র্যাকেট একজন মার্কিন পদার্থবিজ্ঞানী এবং স্পেক্ট্রোস্কপিস্ট।  তিনি পোমোনা কলেজ থেকে গ্র্যাজুয়েট হন এবং মাউন্ট উইলসন অবজারভেটরিতে পর্যবেক্ষক হিসেবে কাজ করেন। তিনি সূর্যের অবলোহিত বিকিরণ পর্যবেক্ষণ করেন। তিনি জনস হপকিন্স বিশ্ববিদ্যালয় থেকে ১৯২২ সালে পদার্থবিজ্ঞানে ডক্টরেট ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলেতে পদার্থবিজ্ঞানে শিক্ষকতা করেন। তিনি ১৯৩৬ সালে ন্যাশনাল ইন্সটিটিউট অব হেলথ এ বায়োফিজিক্স গবেষণার পরিচালক নিযুক্ত হন।  তথ্যসূত্র  বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:১৮৯৬-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:লিজিওন অব মেরিট প্রাপক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য